સુરક્ષા પરિષદમાં આર્થિક સુધારાની તાત્કાલિક જરૃરિયાતની ચર્ચા વિચારણા કરવા માટે અત્રે ચાર દેશોના વડાઓની બેઠકની યજમાની કરતાં વડાપ્રધાન મોદીએ જણાવ્યું હતું કે આમ થવાથી સુરક્ષા પરિષદની વિશ્વસનીયતા અને કાયદેસરતા વધશે અને ૨૧મી સદીના પડકારોને પહોંચી વળવામાં તે વધુ અસરકારક બનશે. તેમણે કહ્યું કે સુરક્ષા પરિષદમાં વિશ્વની સૌથી મોટી લોકશાહીનો સમાવેશ થવો જ જોઈએ. તેમણે કહ્યું કે આજની આ બેઠક આ દિશામાં આપણા પ્રયાસોને વેગ આપશે.